Geografia – Mgr. Z. Džujková
	
Projekt Podpora sociálnej inklúzie MRK - vzdelávanie pre všetkých realizujem v predmete matematika v 6. a 7. ročníku so 72 žiakmi a v predmete geografie v 7. ročníku so 44 žiakmi. 
	Cieľom projektu v predmete matematika je zvýšiť vedomostnú úroveň žiakov, ukázať žiakom, že nadobudnuté matematické poznatky je možné prepojiť s bežným životom a tiež rozvíjať tvorivé myslenie žiakov. V predmete geografia sa usilujem o zvýšenie vedomostnej úrovne žiakov, pochopenie a vysvetlenie základných pojmov učiva, sprostredkovanie obrazového materiálu k jednotlivým témam a orientácii na mape. 
	Na predmet matematika som pre žiakov pripravovala úlohy z oblasti percentuálneho počtu a finančníctva (sporenie na účte, pôžičky), úlohy z kombinatoriky, pracovné listy z opakovania učiva – Počtové operácie s prirodzenými číslami, Obvod a obsah štvorca, obdĺžnika; prezentácie v programe eBeam Interact zamerané na upevňovanie učiva, matematické hry. Žiakov najviac oslovilo projektové vyučovanie „Delenie majetku“, v ktorom využívali poznatky z percentuálneho počtu. Kladne vnímajú aj vyučovacie hodiny v využitím interaktívnej tabule a matematické hry.
	Na predmet geografia som pre žiakov pripravovala prezentácie nového učiva v programe PowerPoint, prezentácie v programe eBeam Interact zamerané na upevňovanie učiva, pracovné listy – Krajina a životné prostredie, Austrália, Amerika; osemsmerovky. Žiakov zaujali vyučovacie hodiny s využitím didaktickej techniky.
	Pri realizácii projektu využívam rôzne motivačné metódy, metódu vysvetľovania, rozhovor, diskusiu, metódu práce s učebnicou, literatúrou a dokumentáciou, problémovú metódu, metódu brainstormingu, hru a fixačné i diagnostické metódy.